да участват в AAS за междинни доставки. Основните изпълнители, които извършват доставки за категориите за „планиран износ“, посочени в точка 7.02 от ВТП 2015-20 и актуализираната ВТП 2015-20, например доставчиците на експортно ориентирани единици (ЕОЕ), имат право да участват в подсхемата на AAS за планиран износ. И накрая, междинните доставчици на производителите износители могат да се възползват от свързаните с „планирания износ“ ползи в рамките на подсхемите „предварително нареждане за освобождаване“ и „насрещен вътрешен акредитив“.
 3.1.3. Практическо прилагане
 (42)
 Разрешението по AAS може да бъде издадено за:
 (43)
 физически износ: това е основната подсхема. Тя позволява безмитен внос на материали за влагане в производството на конкретен получен продукт, предназначен за износ. „Физически“ в този контекст означава, че продуктът, предназначен за износ, трябва да напусне територията на Индия. Разрешителното за внос, както и задължението за износ, включително видът на продукта, предназначен за износ, са посочени в лиценза;
 (44)
 годишни потребности: това разрешение не е свързано с конкретен продукт, предназначен за износ, а с по-широка група продукти (например химически продукти и свързани с тях продукти). В рамките на определена стойност, заложена в зависимост от осъществения внос в миналото, притежателят на лиценза може да внася безмитно всякакви материали за влагане, предназначени за производството на който и да е от артикулите, попадащи в такава група продукти. Той може да изнася всеки получен продукт, който попада в групата продукти и за който са били използвани освободени от мито суровини;
 (45)
 междинни доставки: тази подсхема обхваща случаите, при които двама производители възнамеряват да произвеждат един-единствен продукт, предназначен за износ, като си поделят производствения процес. Производителят износител, който произвежда междинния продукт, може да внася безмитно материали за влагане и да ползва за тази цел AAS за междинни доставки. Крайният износител завършва процеса на производство и е задължен да изнесе готовия продукт;
 (46)
 планиран износ: тази подсхема дава възможност на главния изпълнител да внася безмитно материали за влагане, необходими за производството на стоки, които ще бъдат продавани като „планиран износ“. Според правителството на Индия планираният износ се отнася за онези сделки, при които доставените стоки не напускат държавата. Няколко категории доставки са считани за планиран износ, при условие че стоките се произвеждат в Индия, т.е. представляват доставка на стоки на ЕОЕ или на дружество, разположено в специална икономическа зона (СИЗ);
 (47)
 предварително нареждане за освобождаване (Advance Release Order — „ARO“): притежателят на разрешение по AAS, който възнамерява да доставя материали за влагане от местни източници, вместо посредством пряк внос, може да използва документи ARO. В такива случаи предварителните разрешения се признават за ARO и се прехвърлят в полза на местния доставчик при доставката на посочените в тях суровини. Чрез прехвърлянето на ARO местният доставчик получава право на ползите по линия на планирания износ съгласно посоченото в точка 7.03 от ВТП 2015-20 и актуализираната ВТП 2015-20 (т.е. AAS за междинни доставки/планиран износ, отстъпки при планиран износ и възстановяване на крайния акциз). Чрез механизма на ARO се възстановяват данъци и мита на доставчика, а не на крайния износител, под формата на отстъпки или възстановяване на мита. Възстановяването на данъци или